Diari Oficial de la Generalitat Valenciana


Sumari del DOGV 5886, del 05-11-2008 (2008/12335)

Informació pública del projecte de modificació puntual número 14 del PGOU de Xirivella, referent a ampliació de la zona de protecció ambiental als carrers de les Germanes Cubells i Colom.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12339


Data del document
:   03-11-2008

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * administració local
    * pla d'urbanisme

Informació pública del projecte de modificació puntual número 14 del PGOU de Xirivella, referent a ampliació de la zona de protecció ambiental als carrers de les Germanes Cubells i Colom. [2008/12061]  
Pel Ple de l'Ajuntament, en sessió celebrada el dia 30 d'octubre de 2008, en relació amb la modificació puntual número 14 del Pla General d'Ordenació Urbana de Xirivella, adoptà el següent acord:  
Primer. Sotmetre a informació pública, per un període d'un mes, el projecte de modificació puntual número 14 del Pla General d'Ordenació Urbana de Xirivella, referent a ampliació de la zona de protecció ambiental als carrers de les Germanes Cubells i Colom (a excepció dels núm. 28 i 30 del c/ Colom i núm. 27A i 27 del c/ Germanes Cubells), mitjançant la seua publicació en el Diari Oficial de la Comunitat Valenciana, en un diari no oficial d'àmplia difusió a la localitat i al tauler d'anuncis de l'Ajuntament de Xirivella. Simultàniament, es traslladarà una còpia diligenciada d'aquest a la Conselleria de Cultura i Esport (Direcció General de Patrimoni Cultural Valencià) als efectes que, en virtut del que disposa l'article 47 de la Llei 4/1998, d'11 de juny, emeta el corresponent informe.  
Segon. Durant el termini d'un mes, el projecte diligenciat de modificació puntual número 14 del PGOU es trobarà depositat en el Gabinet d'Informació de l'Ajuntament de Xirivella per a la seua consulta pública, durant l'horari de 09.00 a 14.00 hores, Així mateix, es podrà realitzar consulta en l'Oficina Tècnica de l'Ajuntament d'Urbanisme (Departament d'Urbanisme), els dimarts de 13.00 a 14.30 hores.  
Tercer. Durant el termini anteriorment esmentat, els interessats podran formular totes les al·legacions i presentar tots els documents i justificacions que estimen pertinents en defensa dels seus interessos davant del Departament d'Urbanisme.  
Quart. Acordar la suspensió de la tramitació i atorgament de llicències d'activitat, de parcel·lació de terrenys, edificació i demolició i d'acords aprovatoris de nous programes en la zona afectada pel projecte de modificació puntual de planejament exposat al públic les noves determinacions del qual suposen modificació del règim urbanístic vigent. Aquesta suspensió tindrà una duració màxima d'un any, extingint-se, en tot cas, quan s'aprove definitivament la modificació sotmesa a informació.  
Cinqué. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que aquesta fora conforme a l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos prevists en les lleis serà procedent, a més, la indemnització pels perjuís irrogats per l'alteració del planejament (art. 101.6.)  
Xirivella, 3 de novembre de 2008.- El regidor delegat: Joan Antoni Pérez i Domènech.